משה מזרחי (כדורסלן)

משה מזרחי (נולד ב-8 באפריל 1980) הוא כדורסלן  עבר  ישראלי . מזרחי היה ידוע כשחקן אתלטי בעל קליעה טובה מחוץ לקשת.

קריירה

מזרחי החל את הקריירה שלו בהפועל חולון, ושיחק בה עד שנת 2001. לאחר השתתפותו בקמפיין של נבחרת העתודה, עבר עם שחקנים אחרים מאותה הנבחרת (אורי יצחקי, איציק אוחנון ושחר גורדון) להפועל ירושלים, אותה אימן יורם חרוש, שאימן גם את נבחרת העתודה.

מזרחי שיחק שלוש עונות מוצלחות בירושלים, ברובם פתח כמחליף. מאז, נדד בין מספר קבוצות. ב-2004 עבר להפועל גליל עליון, ואחרי עונה אחת בקבוצה עבר לאליצור אשקלון. בסיום העונה בישראל שיחק מספר משחקים באזובמאש מאריופול האוקראינית, אך חזר לישראל, ובשנת 2006 הצטרף לבני השרון. בשנת 2007 היה שותף להפסדה של הקבוצה בגמר גביע המדינה, תוך שהוא קלע 16 נקודות. בסיום העונה חתם בקבוצת ראסינג פריז הצרפתית, עמה ירד ליגה בסיום העונה. ב-2008 הצטרף למכבי חיפה והגיע איתה לגמר גביע המדינה.

בעונת  סיכם מזרחי לשנתיים בקבוצת הפועל ירושלים. במהלך עונת 2011/2012 הועלתה האפשרות כי מזרחי יעבור בטרייד להפועל חולון בתמורה לדן גרונפלד, אך בסופו של דבר העסקה לא יצאה לפועל, ומזרחי נשאר בהפועל ירושלים

בקיץ 2012, עם תום חוזהו בהפועל ירושלים, חתם מזרחי לשנתיים במכבי אשדוד.

בספטמבר 2014, הודיע על פרישה מכדורסל בעקבות פציעה טורדנית בגבו.

נבחרת לאומית

מזרחי היה חבר בנבחרת הנוער שסיימה במקום ה-6 באליפות אירופה בשנת 1998 ובנבחרת העתודה שסיימה במקום השני באליפות אירופה בשנת 2000. משנת 2001 שיחק בנבחרת הבוגרת.

קישורים חיצוניים

הערות שוליים

כדורסלני נבחרת ישראל
כדורסלני הפועל חולון
כדורסלני הפועל גליל עליון
כדורסלני עירוני אשקלון
כדורסלני הפועל ירושלים
כדורסלני אזובמאש מריופול
כדורסלני בני השרון
כדורסלני מכבי חיפה
כדורסלני מכבי אשדוד
כדורסלני ראסינג פריז
כדורסלנים ישראלים בצרפת
כדורסלני פריז לבלואה
בוגרי תיכון קריית שרת
בוגרי המרכז הבינתחומי הרצליה
כדורסלנים ישראלים באוקראינה
ישראלים שנולדו ב-1980